turjo4nis/wikipedia-bn-dump-20250701 huggingface dataset:
১৯১৮ সালে ভারতের ইনফ্লুয়েঞ্জা মহামারি

১৯১৮ সালে ভারতের ইনফ্লুয়েঞ্জা মহামারি বলতে স্পেনীয় ফ্লুয়ের বৈশ্বিক মহামারির অংশ হিসেবে ১৯১৮ থেকে ১৯২০ সালের মধ্যে ভারতে একটি অস্বাভাবিক প্রাণঘাতী ইনফ্লুয়েঞ্জা মহামারির প্রাদুর্ভাবের ঘটনাটিকে বোঝানো হয়। এটিকে বোম্বে ইনফ্লুয়েঞ্জা বা বোম্বে জ্বর নামেও ভারতে ডাকা হয়ে থাকে। অনুমান করা হয় যে এই মহামারির কারণে ভারতে ১ কোটি ২০ লক্ষ থেকে ১ কোটি ৭০ লক্ষ লোকের মৃত্যু হয়েছিল, যা ছিল সারা পৃথিবীর মধ্যে সর্বোচ্চ। আর্নল্ড (২০১৯)-এর প্রাক্কলন অনুযায়ী পারয় ১ কোটি ২০ লক্ষ লোকের মৃত্যু হয়, যা ছিল ভারতের তৎকালীন জনসংখ্যার প্রায় ৫%।

ভারতে মহামারিটি প্রথমে বোম্বে (বর্তমান মুম্বাই) শহরে ১৯১৮ সালের জুন মাসে ছড়িয়ে পড়ে। প্রথম বিশ্বযুদ্ধে অংশগ্রহণকারী সেনাদেরকে ইউরোপ থেকে নিয়ে ফেরত আসা জাহাজগুলিকে ভাইরাসটির একটি সম্ভাব্য উৎস হিসেবে গণ্য করা হয়। এরপরে রোগটি পশ্চিম ও দক্ষিণ ভারত থেকে ক্রমে পূর্বে ও উত্তরে ছড়িয়ে পড়ে এবং আগস্ট মাসের মধ্যেই দেশের সর্বত্র পৌঁছে যায়। এটি দেশের ভিন্ন ভিন্ন অংশে তিনটি তরঙ্গে আঘাত হানে, যাদের মধ্যে দ্বিতীয় তরঙ্গটির ক্ষেত্রে মৃত্যুহার ছিল সবচেয়ে বেশি। বোম্বে শহরে ১৯১৮ সালের সেপ্টেম্বরের শেষ সপ্তাহে, মাদ্রাস (বর্তমান চেন্নাই) শহরে অক্টোবরের মাঝামাঝি এবং কলকাতা শহরে নভেম্বরের মাঝামাঝি মৃত্যুর হার সবচেয়ে বেশি ছিল। 

মহামারিটি ২০ থেকে ৪০ বছর বয়সী তরুণদেরকে সবচেয়ে বেশি ক্ষতিগ্রস্ত করেছিল, এবং পুরুষদের চেয়ে নারীরা আনুপাতিকভাবে অনেক বেশি কষ্টের স্বীকার হন। ১৯১৮ সালের স্বাস্থ্য কমিশনারের প্রতিবেদন অনুযায়ী, বোম্বে ও মাদ্রাস এই দুই শহরের এক সপ্তাহে সর্বোচ্চ সংখ্যক ২০০-রও বেশি ব্যক্তি মারা যায়। মৌসুমী বৃষ্টি ঠিকমতো হয়নি বলে একই সময়ে ভারতে খরার মতো অবস্থার সৃষ্টিহয় এবং ফলে অনেক ব্যক্তি অভুক্ত ও দুর্বল হয়ে পড়ে ও ঘনবসতিপূর্ণ শহরে অভিবাসন করে; এ ব্যাপারটি ইনফ্লুয়েঞ্জার বিস্তারকে আরও ভয়াবহ রূপ দান করে। মহামারিটি এতই গুরুতর ছিল যে ১৯১৯ সালে ভারতে শিশু জন্মের সংখ্যা ৩০% হ্রাস পায়। ১৯১১-১৯২১ দশকে ভারতে জনসংখ্যা বৃদ্ধির হার ছিল মাত্র ১.২%, যা ছিল ব্রিটিশ ঔপনিবেশিক আমলের সব দশকগুলির মধ্যে সর্বনিম্ন।  হিন্দি কবি সূর্যকান্ত ত্রিপাঠী তাঁর স্মৃতিচারণমূলক রচনাতে লেখেন যে "গঙ্গানদী মানুষের মৃতদেহের কারণে ফুলে উঠেছিল।" ১৯১৮ সালের স্বাস্থ্য কমিশনারের প্রতিবেদনে আরও উল্লেখ করা হয় যে ভারত জুড়ে সব নদী মৃতদেহের কারণে পানির প্রবাহ আটকে গিয়েছিল, কেননা চিতায় শবদেহ পোড়ানোর মতো যথেষ্ট লাকড়ি ছিল না।

ভারতের স্বাধীনতা সংগ্রামের নেতা মহাত্মা গান্ধীও এই ভাইরাসে আক্রান্ত হন। এই মহামারিটি স্বাধীনতা সংগ্রামে উল্লেখযোগ্য প্রভাব রাখে। দেশের স্বাস্থ্যব্যবস্থা চিকিৎসার চাহিদার হঠাৎ বৃদ্ধি সামাল দিতে সক্ষম হয়নি। এর ফলস্বরূপ যে ব্যাপক মৃত্যু ও দুঃখকষ্টের সৃষ্টি হয় এবং অর্থনীতিতে বিরূপ প্রভাব পড়ে, তার কারণে ঔপনিবেশিক শাসনের বিরুদ্ধে জনরোষ আরও ফুঁসে ওঠে।

তথ্যসূত্র

ভারতে মহামারি
১৯১৮-এ ভারত
স্পেনীয় ইনফ্লুয়েঞ্জা
ইনফ্লুয়েঞ্জা মহামারি
প্রথম বিশ্বযুদ্ধে ভারত
আস-সালেহীন মসজিদ

আস সালেহীন মসজিদ ( বা মসজিদ আস সালেহীন) হলো ব্রুনাইয়ের বন্দর সেরি বেগাওয়ানে প্রধানমন্ত্রীর অফিসের পাশে অবস্থিত একটি মসজিদ।

স্থাপনা 

এই মসজিদটি ২০০৯ সালের দ্রিয়েহাউস পুরস্কার বিজয়ী মিশরীয় স্থপতি আবদেল-ওয়াহেদ এল-ওয়াকিল মরোক্কান রীতিতে নতুন ধ্রুপদী স্থাপনার অংশ হিসেবে তৈরি করেছেন।

মুসল্লিদের সুবিধার্থে এই মসজিদে কাচের তৈরি প্রত্যাহারযোগ্য ছাদ রয়েছে। ২০১২ সালের জুন মাসে এই মসজিদটির নির্মানকাজ সম্পন্ন হয়েছিল এবং এখানে একসাথে ১,০০০ মুসল্লি নামাজ আদায় করতে পারেন।

আরো দেখুন 
 ব্রুনাইয়ের মসজিদের তালিকা

তথ্যসূত্র 

ব্রুনাইয়ের মসজিদ
২০১২-এ ব্রুনাইয়ে প্রতিষ্ঠিত
২০১২-এ সম্পন্ন মসজিদ
সুলতান ইব্রাহিম মসজিদ

সুলতান ইব্রাহিম মসজিদ মালয়শিয়ার সেলাঙ্গর রাজ্যের কুয়ালা সেলাঙ্গর শহরে অবস্থিত একটি জেলা মসজিদ।

ইতিহাস
মসজিদটির নির্মাণ খরচ ১০.৭ মিলিয়ন রিঙ্গিত, যার পুরোটাই সরকার বহন করেছে। ১৯৮০ সালে মসজিদটির নির্মাণ কাজ শুরু হয়েছিল এবং ১৯৮২ সালে সমাপ্ত হয়েছে। ১৯৮২ সালে এটি আনুষ্ঠানিকভাবে উদ্বোধন হয়। কুয়ালা সেলাঙ্গরে সরকারি সফরের সময় সেলাঙ্গরের আলমারহুম সুলতান সালাহউদ্দিন আবদুল আজিজ শাহ এটি উদ্বোধন করেছেন।

স্থাপত্য
এটা আধুনিকতাবাদী স্থাপত্য শৈলী অনুসরণ করে নির্মাণ করা হয়েছে।

আরও দেখুন
 মালয়েশিয়ায় ইসলাম

তথ্যসূত্র

সেলাঙ্গরের মসজিদ
১৯৮২-এ মালয়েশিয়ায় প্রতিষ্ঠিত
১৯৮২-এ সম্পন্ন মসজিদ
বৈশ্য

বৈশ্য হচ্ছে হিন্দু সমাজকাঠামোর চতুর্বর্ণের মধ্যে তৃতীয় বর্ণ। বর্ণকাঠামো অনুসারে  তারা ব্রাহ্মণ ও ক্ষত্রিয়দের তুলনায় নিম্নবর্ণের কিন্তু শূদ্রদের তুলনায় উচ্চবর্ণের। ঐতিহ্যগতভাবেই বৈশ্যরা ব্যবসায়ী, মহাজন অথবা কৃষক। অর্থাৎ ব্যবসা-বাণিজ্য এবং পশু পালনই তাদের প্রধান পেশা। বৈশ্যরাও ব্রাহ্মণ ব্রাহ্মণ এবং ক্ষত্রিয়দের পাশাপাশি পবিত্র মৌলির সুতা (যজ্ঞোপবীত) পরিধান করার অধিকার রাখে। এছাড়া তাদের 'দ্বিজ' মর্যাদাও দেওয়া হয়। অন্যদিকে শূদ্রদের পবিত্র সুতো পরিধানের অনুমতি নেই এবং তাদের 'দ্বিজ' মর্যাদা না দেওয়ার মাধ্যমে অন্য তিনটি বর্ণের তুলনায় পৃথক করা হয়।

ভগবদ্গীতায় বৈশ্য ও শূদ্রের স্বভাবজাত কর্ম সম্পর্কে বলা আছে:

গতানুগতিক দায়িত্ব 
হিন্দু ধর্মগ্রন্থ সমূহে বৈশ্যদের কৃষিকাজ ও গবাদি-পশুর পালনের দায়িত্ব দেওয়া হয়েছিল; কিন্তু সময়ের সাথে সাথে তারা ভূমির মালিক, ব্যবসায়ী এবং মহাজন হয়ে উঠেছে। অর্থাৎ, হিন্দু ধর্মগ্রন্থ অনুসারে উচ্চবর্ণের (ব্রাহ্মণ ও ক্ষত্রিয়) লোকদের ভরণপোষণের জন্য প্রয়োজনীয় দ্রব্যাদি সরবরাহ করার দায়িত্ব ছিল তাদের। 

বৈশ্যরা ব্রাহ্মণ এবং ক্ষত্রিয় বর্ণের সদস্যদের সাথে হিন্দু ধর্মতত্ত্ব অনুসারে দীক্ষা নেওয়ার পর দ্বিজ মর্যাদা ("দুইবার জন্মগ্রহণ", দ্বিতীয় জন্ম বা আধ্যাত্মিক জন্ম) লাভ করে।

তারাই মূলত দেশের অভ্যন্তরীণ এবং বহির্বাণিজ্য পরিচালনা করত। দেশের অভ্যন্তরীণ বাণিজ্যের কাজে সারা ভারতবর্ষে তাদের বিচরণ ছিল। তারাই দেশের ব্যবসা-বাণিজ্য নিয়ন্ত্রণ করত। বহির্বাণিজ্যের কাজে তারা ভারতবর্ষ পেরিয়ে দক্ষিণ-পূর্ব এশিয়ায় বাণিজ্যেও গুরুত্বপূর্ণ ভূমিকা রাখত। দক্ষিণ-পূর্ব এশিয়া পর্যন্ত ভারতীয় সংস্কৃতি বিস্তারের জন্য ভারতীয় ব্যবসায়ী তথা বৈশ্যদের ব্যাপকভাবে কৃতিত্ব দেওয়া হয়।

ঐতিহাসিকভাবে, বৈশ্যরা তাদের ঐতিহ্যগত পশুপালন, ব্যবসা-বাণিজ্য ছাড়াও অন্য কোনও ভূমিকায় জড়িত ছিল। ইতিহাসবিদ রাম শরণ শর্মার মতে গুপ্ত সাম্রাজ্য ছিল একটি বৈশ্য রাজবংশ যা "অত্যাচারী শাসকদের বিরুদ্ধে প্রতিক্রিয়া হিসাবে প্রতিষ্ঠিত হতে পারে"।

বর্তমান সম্প্রদায় 
বৈশ্য সম্প্রদায় অগ্রহারী, অগ্রবাল/আগারওয়াল, কেশারওয়ানি, বর্নওয়াল, গাহোই, কসুয়াধন, মাথুর বৈশ্য, নাগর্থ, মুথান, বালিজ, কোঙ্কন এবং গোয়ার বৈশ্য বণিক সহ বেশ কয়েকটি জাতি এবং উপশ্রেণী নিয়ে গঠিত। এছাড়াও আছে মহেশ্বরী, অসোয়াল, খাদেলওয়ালা, পলোয়াল, জশোয়াল ও মহাজন সম্প্রদায়। ভারত গুজরাটের প্যাটেল ও বানিয়া এবং মারওয়ার অঞ্চলের মারওয়ারিরা অত্যন্ত প্রভাবশালী ও ধনী ব্যবসায়ী সম্প্রদায়। তারা সকলেই নিজেদের বৈশ্য পরিচয় দেয়।
এই জাতীয় অনেক জাতি এবং উপজাতি সকলেই ব্রাহ্মণ পুরোহিতদের দ্বারা দীক্ষিত বৈশ্য হিসাবে বিবেচনা করে।

বাংলাদেশে বৈশ্য 
প্রাচীনকাল থেকেই বাংলায় একশ্রেণীর মানুষ দেশের অভ্যন্তরীণ এবং বহির্বাণিজ্য নিয়োজিত থাকলেও বাংলাদেশে কখনোই তারা 'বৈশ্য' হিসেবে স্বতন্ত্র বর্ণ বিবেচিত হয়নি। তবে বাংলায় স্বর্ণকার এবং তাম্বুলি নামে বহু উপবর্ণের ব্যবসা-বাণিজ্যে নিয়োজিত মানুষ আছে। এছাড়াও বর্তমানে বাংলাদেশের বণিক, মন্ডল, কুন্ডু এবং সাহা গোত্রের লোকেরা নিজেদেরকে 'বৈশ্য'  দাবি করে। কিন্তু তারা আর্য বৈশ্য হিসেবে সার্বজনীন স্বীকৃতি পায়নি।

তথ্যসূত্র

বহিঃসংযোগ 
 
 অল ইন্ডিয়া বৈশ্য ফেডারেশন

বৈশ্য সম্প্রদায়
হিন্দুধর্মে বর্ণপ্রথা
জন মার্টিন (চিত্রশিল্পী)

জন মার্টিন (১৭৮৯-১৮৫৪) ছিলেন একজন মার্কিন রোমান্টিক চিত্রশিল্পী।

জীবনী 
জন মার্টিন জন্ম ১৭৮৯ সালের ১৯শে জুলাই নর্থবারল্যান্ডের হেইডন ব্রিজে জন্মগ্রহণ করেন। তিনি  ঐতিহাসিক চিত্রের চারুশিল্পী হিসাবে সর্বাধিক পরিচিত ছিলেন। এগুলোর বেশিরভাগই বাইবেল এবং কাব্যিক রচনা দ্বারা অনুপ্রাণিত ছিল। মার্টিনের কাজগুলি সাধারণত ল্যান্ডস্কেপ ছিল যাতে মানব উপস্থিতি কম ছিল। তিনি কবি এডউইন অ্যাথারস্টোন এর বন্ধু ছিলেন।  তারা উভয়ই ধ্বংসজ্ঞের দৃশ্য আঁকা পছন্দ করতেন।

বেলজিয়াম সরকার  তার আঁকা দ্য ফল অফ নাইনভা কিনে নেওয়ার পর, বেলজিয়াম একাডেমি মার্টিনকে তাদের সদস্য হিসেবে গ্রহণ করেছিল। বেলজিয়াম এর রাজা তাকে অর্ডার অফ লিওপোল্ডের নাইট পদবি প্রদান করেছিলেন।

জন মার্টিন ১৮৫৪ সালের ১৭ ফেব্রুয়ারি ডগলাসের আইল অফ ম্যান  মারা যান।

কাজ 

(নির্বাচিত)
 খ্রিস্ট স্টিলেথ দ্য টেমপেস্ট 
 দ্য ক্যাভালরি
 বালশাজার'স ফিস্ট (১৮২১)
 দ্য ডেসট্রাকশন অব হারকিউলেনাম (১৮২২)
 দ্য ডিলিউজ (১৮২৬) 
 দ্য ফল অব নিনিভেহ (১৮২৯)
 দ্য ফলেন অ্যাঞ্জেলস এন্টারিং প্যান্ডেমোনিয়াম (১৮৪১)
 দ্য লাস্ট ম্যান (১৮৪৯)
 দ্য গ্রেট ডে অব হিজ র্যাথ (১৮৫২-১৮৫৩)
 দ্য ডেসট্রাকশন অব সডোম এ্যান্ড গোমোর্রাহ (১৮৫২)
 দ্য লাস্ট জাজমেন্ট (১৮৫৩)

তথ্যসূত্র

গ্রন্থপঞ্জি 
 William Feaver, The Art of John Martin, Oxford 1975.

বহিঃসংযোগ

On John Martin and Cities
Phryne's list of pictures by Martin in accessible UK collections
 Archives of John Martin held by Queen Mary, University of London Archives

১৭৮৯-এ জন্ম
১৮৫৪-এ মৃত্যু
নর্দাম্বারল্যান্ড
ইংরেজ চিত্রশিল্পী
ওয়েস্টার্ন প্রভিন্স ক্রিকেট দল

ওয়েস্টার্ন প্রভিন্স ক্রিকেট দল () দক্ষিণ আফ্রিকার প্রথম-শ্রেণীর ক্রিকেট দলবিশেষ। দক্ষিণ আফ্রিকার ঘরোয়া আসরে ওয়েস্টার্ন কেপ প্রদেশের প্রতিনিধিত্বকারী প্রথম-শ্রেণীর ক্রিকেট দল এটি। জানুয়ারি, ১৮৯০ সাল থেকে দলটি খেলে আসছে। কেপ টাউনের নিউল্যান্ডসে অতিথি দলগুলোর বিপক্ষে আয়োজক দল হিসেবে সর্বদাই নিজেদের খেলাগুলো আয়োজন করে।

সম্মাননা 
 কারি কাপ (১৮) - ১৮৯২-৯৩, ১৮৯৩-৯৪, ১৮৯৬-৯৭, ১৮৯৭-৯৮, ১৯০৮-০৯, ১৯২০-২১, ১৯৩১-৩২, ১৯৫২-৫৩, ১৯৫৫-৫৬, ১৯৭৪-৭৫, ১৯৭৭-৭৮, ১৯৮১-৮২, ১৯৮৫-৮৬, ১৯৯০-৯১, ১৯৯৫-৯৬, ১৯৯৮-৯৯, ২০০০-০১, ২০০৩-০৪; যৌথভাবে (৩) - ১৯২১-২২, ১৯৬৯-৭০, ১৯৮৯-৯০
 ওয়ান ডে কাপ (৫) - ১৯৮৫-৮৬, ১৯৮৬-৮৭, ১৯৮৭-৮৮, ১৯৯০-৯১, ২০০২-০৩
 সিএসএ থ্রি-ডে কাপ (২) - ২০১০-১১, ২০১৩-১৪
 সিএসএ ওয়ান-ডে কাপ (০) - 
 আফ্রিকা টি২০ কাপ (০) - 
 জিলেট কাপ / নিসান শীল্ড (৫) - ১৯৬৯-৭০, ১৯৭০-৭১, ১৯৭২-৭৩, ১৯৮১-৮২, ১৯৮৮-৮৯

ইতিহাস 
১৯৯০-এর দশকে দক্ষিণ আফ্রিকান ক্রিকেটে পেশাদারী পর্যায়ে খেলা আয়োজনে পুণঃসংগঠিত করার ফলে ও সাম্প্রতিক সময়ে ওয়েস্টার্ন প্রভিন্স বোল্যান্ডের সাথে যৌথভাবে দলটি গঠন করে। বর্তমানে দলটি কেপ কোবরাস নামে সুপারস্পোর্ট সিরিজে অংশ নিচ্ছে এবং পার্লের নিউল্যান্ডস ও বোল্যান্ড পার্ক মাঠে নিজেদের খেলাগুলো আয়োজন করছে। ইউসিবি প্রভিন্সিয়াল সিরিজে ওয়েস্টার্ন প্রভিন্স দলটি তাদের প্রাদেশিক নাম নিয়ে প্রতিদ্বন্দ্বিতায় অবতীর্ণ হচ্ছে।

পূর্বতন কারি কাপ ও ক্যাসল কাপ নামে পরিচিত বর্তমান সুপারস্পোর্ট সিরিজে ওয়েস্টার্ন প্রভিন্স দল ১৮বার শিরোপা জয় করেছে।

মাঠ 
ওয়েস্টার্ন প্রভিন্স ক্রিকেট দল নিম্নবর্ণিত মাঠগুলো ব্যবহার করছে:
 নিউল্যান্ডস, কেপ টাউন (১৮৯০ থেকে অদ্যাবধি প্রধান মাঠ)
 আজেই বার্ট ওভাল, কেপ টাউন (নভেম্বর, ১৯৭৬ থেকে অক্টোবর, ১৯৯১ সাল পর্যন্ত মাঝে-মধ্যে ব্যবহার করা হয়)
 বুন ওয়ালেস ওভাল, কেপ টাউন (ডিসেম্বর, ১৯৮৫ থেকে জানুয়ারি, ১৯৯২ সাল পর্যন্ত মাঝে-মধ্যে ব্যবহার করা হয়)
 পিপি স্মিট স্টেডিয়াম, বেলভিল, কেপ টাউন (ডিসেম্বর, ১৯৯৭ থেকে অক্টোবর, ২০০২ সাল পর্যন্ত মাঝে-মধ্যে ব্যবহার করা হয়)

তথ্যসূত্র 

 South African Cricket Annual – various editions
 Wisden Cricketers' Almanack – various editions

কেপ টাউনভিত্তিক ক্রীড়া
দক্ষিণ আফ্রিকার প্রথম-শ্রেণীর ক্রিকেট দল
পশ্চিম কেপভিত্তিক ক্রিকেট
শাহ ন্যালচাঁদ

শাহ ন্যালচাঁদ (; ; জন্ম: ১৪ সেপ্টেম্বর, ১৯১৫ - মৃত্যু: ৩ জানুয়ারি, ১৯৯৭) তৎকালীন ব্রিটিশ ভারতের গুজরাতের ধ্রাঙ্গধরা এলাকায় জন্মগ্রহণকারী ভারতীয় আন্তর্জাতিক ক্রিকেটার ও কোচ ছিলেন। ভারত ক্রিকেট দলের অন্যতম সদস্য ছিলেন তিনি। ১৯৫২ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ভারতীয় ক্রিকেটে গুজরাত, কাঠিয়ার, সৌরাষ্ট্র ও পশ্চিম ভারত দলের প্রতিনিধিত্ব করেন। দলে তিনি মূলতঃ বামহাতি মিডিয়াম পেস বোলার হিসেবে খেলতেন। এছাড়াও, বামহাতে নিচেরসারিতে ব্যাটিং করতেন তিনি।

প্রথম-শ্রেণীর ক্রিকেট 
১৯৩৯-৪০ মৌসুম থেকে ১৯৬৩-৬৪ মৌসুম পর্যন্ত শাহ ন্যালচাঁদের প্রথম-শ্রেণীর খেলোয়াড়ী জীবন চলমান ছিল।

রঞ্জী ট্রফিতে সর্বমোট ২৪ মৌসুম খেলেছেন। তন্মধ্যে, অর্ধেক মৌসুম সৌরাষ্ট্রের প্রতিনিধিত্ব করেছেন তিনি। ১৯৩৯-৪০ মৌসুমে পশ্চিম ভারতে পক্ষে রঞ্জী ট্রফিতে প্রথম খেলেন। এরপর গুজরাত দলের সদস্য হন ও সবশেষে তিন মৌসুম সৌরাষ্ট্র দলের অধিনায়কের দায়িত্ব পালন করেছিলেন তিনি। ১৯৬১-৬২ মৌসুমে স্বর্ণালী মৌসুম অতিবাহিত করেন। এ পর্যায়ে তিনি ২৭ উইকেট পান। ১৯৬১-৬২ মৌসুমে বরোদরা’র বিপক্ষে শেষ খেলায় ৬৪ রান খরচায় ১১ উইকেট দখল করেছিলেন তিনি। এ পর্যায়ে দুই ইনিংস মিলিয়ে হ্যাট্রিকের কৃতিত্ব অর্জন করেন। মহারাষ্ট্রের বিপক্ষে ভেঙ্গে ভেঙ্গে হ্যাট্রিক করেছেন।

দুই মৌসুমে একাধারে তিনবার দশ উইকেট পেয়েছিলেন। টেস্ট বাদে আঞ্চলিক দলের সদস্যরূপে সফররত দলের বিপক্ষে খেলেছেন। ১৯৫৭ সালে বোম্বের সান্দার ক্রিকেট ক্লাবের সদস্যরূপে পূর্ব আফ্রিকা গমন করেন।

আন্তর্জাতিক ক্রিকেট 
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন শাহ ন্যালচাঁদ। ২৩ অক্টোবর, ১৯৫২ তারিখে লখনউয়ের ইউনিভার্সিটি গ্রাউন্ডে সফরকারী পাকিস্তান দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

ভারতের পক্ষে অভিষেক ঘটা ঐ টেস্টে স্মরণীয় বোলিং পরিসংখ্যান গড়েছিলেন। পাকিস্তানের উদ্বোধনী সিরিজের দ্বিতীয় টেস্টে অংশ নেন। লখনউয়ের ম্যাটিং পিচে ৬৪ ওভার বোলিং করে ৩/৯৭ পান। তবে, নজর মোহাম্মদ শুরু থেকে শেষ পর্যন্ত ব্যাটিং করলে সফরকারী দল ইনিংস ব্যবধানে জয় তুলে নেয়। এ মাঠটিই ভারতের একমাত্র ম্যাটিং উইকেট ছিল ও সর্বমোট দুই টেস্টের আয়োজন করা হয়েছিল।

মিডিয়াম পেস বোলার হিসেবে তিনি সচরাচর ম্যাটিং উইকেটে তার বোলিংয়ের কার্যকারিতার বহিঃপ্রকাশ ঘটিয়েছিলেন। বিখ্যাত ক্রিকেটার ওয়েস্ট ইন্ডিয়ান ক্রিকেট ফ্রাঙ্ক ওরেল একবার ন্যালচাঁদ সম্পর্কে মন্তব্য করেছিলেন যে, তিনি ম্যাটিং উইকেটের রাজা।

অবসর 
ধ্রাঙ্গধরার স্যার অজিতসিংজী হাই স্কুলে বিদ্যালয় জীবন অতিবাহিত করেছিলেন। এরপর, রাজকোটের গুজরাতের জনকর্ম বিভাগে পাণ্ডুলিপিকার হিসেবে কাজ করেন। এক পর্যায়ে ক্রিকেট কোচের ভূমিকায় অবতীর্ণ হয়েছিলেন তিনি। বিসিসিআই কর্তৃক আর্থিক সুবিধাপ্রাপ্ত হন।

উপর্যুপরী হৃদযন্ত্রক্রীয়ায় আক্রান্ত হন। অতঃপর ৩ জানুয়ারি, ১৯৯৭ তারিখে ৭৭ বছর বয়সে গুজরাতের জুনাগড় এলাকায় শাহ ন্যালচাঁদের দেহাবসান ঘটে।

তথ্যসূত্র 

 Obituary in Indian Cricket 1998

আরও দেখুন 
 গুলাবরায় রামচাঁদ
 হীরালাল গায়কওয়াড়
 এক টেস্টের বিস্ময়কারী
 ভারতীয় টেস্ট ক্রিকেটারদের তালিকা
 প্রথম-শ্রেণীর ক্রিকেট দলসমূহের বর্তমান তালিকা
 ১৯৫২-৫৩ পাকিস্তান ক্রিকেট দলের ভারত সফর

বহিঃসংযোগ 
 
 

১৯১৯-এ জন্ম
১৯৯৭-এ মৃত্যু
গুজরাতের ক্রিকেটার
পশ্চিম ভারতের ক্রিকেটার
পশ্চিম অঞ্চলের ক্রিকেটার
ভারতীয় ক্রিকেটার
ভারতের টেস্ট ক্রিকেটার
সৌরাষ্ট্রের ক্রিকেটার
১৯১০-এর দশকে জন্ম
গুজরাত থেকে আগত ক্রিকেটার
হাবিলদার জোগিন্দর সিং

হাবিলদার জোগিন্দর সিং, এসি (৩০ নভেম্বর ১৯২২ - ২৪ শে এপ্রিল ১৯৫৬) ছিলেন একজন ভারতীয় সেনার নন কমিশনড অফিসার (এনসিও), যিনি নাগাল্যান্ডে তার দুর্দান্ত সাহসিকতা ও বীরত্বের জন্য ভারতের সর্বোচ্চ শান্তিকালীন সামরিক সম্মাননা  পুরস্কার               অশোক চক্রকে ভূষিত করেছিলেন।

জীবনের প্রথমার্ধ 
হাবিলদার জোগিন্দর সিং এর

র জন্ম ১৯২২ সালের ৩০ নভেম্বর পাঞ্জাবের বাথিন্দা জেলার দেটভাস গ্রামে। তাঁর বাবার নাম সর্দার শাম সিং ছিলেন একজন দরিদ্র কৃষক। আর্থিকভাবে দরিদ্র পরিবারের অন্তর্ভু হওয়ায়ক্ত, তিনি কোনও শিক্ষার সুযোগ পান নি।

সামরিক ক্যারিয়ার 
হাবিলদার জোগিন্দর সিং ১৮ বছর বয়সে ৩০ নভেম্বর ১৯৪০-এ ভারতীয় সেনাবাহিনীতে ভর্তি হয়েছিলেন। সামরিক প্রশিক্ষণ শেষ করার পরে, তিনি ২ শিখ রেজিমেন্টে নিয়োগ পেয়েছিলেন। সেনা শিক্ষার সময় তিনি ভারতীয় সেনা ও মানচিত্র পাঠ্য কোর্সে প্রথম শ্রেণি লাভ করেন। তিনি ইঞ্জিনিয়ার প্লাটুন কমান্ডার কোর্সেও যোগ দিয়েছিলেন এবং 'বিওয়াই' গ্রেডিং পেয়েছিলেন। তাঁর কাজের সময় তিনি গ্রিস এবং আফ্রিকার মতো বিভিন্ন জায়গায়ও দায়িত্ব পালন করেছিলেন।

নাগা পাহাড়ের সংগ্রাম 

১৯৫৬ সালের এপ্রিল মাসে, হাবিলদার জোগিন্দর সিং নাগাল্যান্ডের খুজামি জেলায় পোস্ট করা হয়েছিল যেখানে তিনি ২ শিখ রেজিমেন্টে কর্মরত ছিলেন। সামরিক আন্দোলন দমন করার লক্ষ্যে এই সময় পাহাড়ের বিভিন্ন অবস্থানের বিদ্রোহীদের সাথে লুকিয়ে থাকা নাগা বিদ্রোহ চূড়ান্ত পর্যায়ে ছিল। ১৯৫৬ সালের ২৪ এপ্রিলের দুর্ভাগ্যজনক দিনে, সিং নাগা পাহাড়ের ফেকের একটি ফরোয়ার্ড পোস্টের জন্য স্টোর বহনকারী তিনটি জিপের কাফেলার নেতৃত্ব দিচ্ছিলেন। মাইলফলক ১৬ পেরিয়ে যাওয়ার পরে, বাঁকা পাহাড়ী ট্র্যাকটিতে ফাঁস লাগিয়েছিল এমন বিদ্রোহীরা হঠাৎ গুলি ছোঁড়ে এবং কনভয়টিকে হালকা মেশিনগানের সাথে অভিযুক্ত করে। হাবিলদার জোগিন্দার তাঁর ডান পায়ে একটি গুলি লেগে যায়। বন্দুকের গুলি লাগার পরেও তিনি জিপ থেকে লাফিয়ে উঠে আক্রমণ চালানোর জন্য জঙ্গিদের দিকে দৌড়ে যান। তাঁর সাহসী কায়দায় তাঁর ছয় সৈন্যও যানবাহন থেকে বেরিয়ে এসে জঙ্গিদের আক্রমণ করতে এগিয়ে যায়। হাবিলদার জোগিন্দর শত্রুর মাত্র ২৫ মিটার সংক্ষেপে যখন একটি গুলি তাঁর পেটে আঘাত করেছিল। আরও অবহেলিত, গভীর আহত হওয়া সত্ত্বেও তিনি মাটিতে হামাগুড়ি দিয়ে শত্রুর দিকে অগ্রসর হতে থাকলেন এবং অবশেষে দু'হাত গ্রেনেড দিয়ে শত্রুর পোস্টে আঘাত করলেন। এই গুলি শত্রুদের নিঃশব্দ করে দেয় এবং তাঁর সহযোদ্ধারা শত্রু পোস্টটি ধ্বংস করতে সফল হয় যা ভারতীয় সেনাবাহিনীর চলাচলের জন্য সর্বদা একটি প্রতিবন্ধক ছিল। হাবিলদার জোগিন্দর সিংহ আহত হন এবং ভারতীয় সেনাবাহিনীর বীর শহীদ হয়ে শেষ নিঃশ্বাস ত্যাগ করেন। হাবিলদার জোগিন্দর সাহসিকতার সাথে দৃঢ়তার সাথে লড়াইয়ে নেতৃত্ব দেওয়ার কাজটি ছিল তাঁর সৈন্যদের উদ্দেশ্য সফলভাবে অর্জনের জন্য অনুপ্রেরণা।

অশোক চক্র পুরস্কার প্রাপ্ত 
তাঁর সাহসিকতা ও চূড়ান্ত বীরত্বপূর্ণ আচরণের জন্য তিনি মরণোত্তরভাবে ভারতের সর্বোচ্চ শান্তির সময় সামরিক সম্মাননা পুরস্কার অশোক চক্রকে ভূষিত করেছিলেন ।

তথ্যসূত্র 

১৯৫৬-এ মৃত্যু
১৯২২-এ জন্ম
অশোক চক্র পদকপ্রাপ্ত
নারায়ণপুর রাবেয়া মহাবিদ্যালয়

নারায়ণপুর রাবেয়া মহাবিদ্যালয় বাংলাদেশের নরসিংদী জেলার একটি উচ্চ মাধ্যমিক ও স্নাতক শিক্ষাপ্রতিষ্ঠান।

ইতিহাস
নারায়ণপুর রাবেয়া মহাবিদ্যালয়টি ১৯৮৬ সালে প্রতিষ্ঠিত হয়। নারায়ণপুর ইউনিয়নসহ পাশ্ববর্তী অঞ্চলে শিক্ষা বিস্তারের লক্ষ্যে এলাকার বিশিষ্ট সমাজসেবক, শিক্ষানুরাগী ও রাজনীতিবিদ আবদুল হামিদ তার সহধর্মিনী রাবেয়া বেগমের নামানুসারে মহাবিদ্যালয়টি প্রতিষ্ঠা করেন। ১৯৮৭ সালে কলেজটির সরকারি অনুমোদন লাভ করে।১৯৯৬ সালে কলেজটি জাতীয় পর্যায়ে শ্রেষ্ঠ কলেজের পুরস্কার লাভ করে। এটি ঢাকা বিভাগের নরসিংদী জেলাস্থ বেলাবো উপজেলায় অবস্থিত।

তথ্যসূত্র

১৯৮৬-এ প্রতিষ্ঠিত শিক্ষাপ্রতিষ্ঠান
১৯৮৬-এ বাংলাদেশে প্রতিষ্ঠিত
জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
ঢাকা বিভাগের শিক্ষাপ্রতিষ্ঠান
নরসিংদী জেলার মহাবিদ্যালয়
নরসিংদী জেলার শিক্ষাপ্রতিষ্ঠান
বাংলাদেশের বেসরকারি মহাবিদ্যালয়
মহিষমারী উচ্চ বিদ্যালয়

মহিষমারী উচ্চ বিদ্যালয় বাংলাদেশের নাটোর জেলার সিংড়া উপজেলার অন্তর্গত চামারী ইউনিয়নের মহিষমারী-কাচারীপাড়া গ্রামে অবস্থিত একটি বিদ্যালয়। ১৯৬৮ সালে প্রতিষ্ঠিত বিদ্যালয়টিতে ষষ্ঠ শ্রেণী থেকে দশম শ্রেণী পর্যন্ত পাঠদান করা হয়।

বিজ্ঞান, মানবিক, ব্যাবসায় শিক্ষা শাখায় অধ্যায়ন করা যায় এবং দশম শ্রেণীর পর মাধ্যমিক স্কুল সার্টিফিকেট পরীক্ষায় অংশ নেওয়া যায়। বিদ্যালয়টিতে প্রধান শিক্ষক হিসেবে দায়িত্ব পালন করছেন আব্দুল আলীম।

ইতিহাস

তথ্যসূত্র 

১৯৬৮-এ প্রতিষ্ঠিত
তিলনা ইউনিয়ন

তিলনা ইউনিয়ন বাংলাদেশের রাজশাহী বিভাগের নওগাঁ জেলার সাপাহার উপজেলার অন্তর্গত একটি ইউনিয়ন।

অবস্থান 
তিলনা, বাংলাদেশের নওগাঁ জেলার সাপাহার উপজেলার অন্তর্গত একটি ইউনিয়ন। তিলনা ইউনিয়ন এর অবস্থান ২৫.১২৫০° উত্তর ৮৮.৫৮১৯° পূর্ব। মোট আয়তন ৫৮ বর্গ কিলোমিটার। তিলনা ইউনিয়নের  উত্তরে সাপাহার ইউনিয়ন, পূর্বে পত্নীতলা উপজেলার দিবর ইউনিয়ন , আকবরপুর ইউনিয়ন ও মাটিন্দর ইউনিয়ন, দক্ষিণে পোরশা উপজেলা এর  ঘাটনগর ইউনিয়ন, মশিদপুর ইউনিয়ন ও তেঁতুলিয়া ইউনিয়ন এবং পশ্চিমে পোরশা উপজেলা এর গাঙ্গুরিয়া ইউনিয়ন অবস্থিত । তিলনা ইউনিয়নের পূর্বপ্রান্তের কোল ঘেঁষে শিব নদী  প্রবাহিত হয়ে গেছে। শিব নদকে স্থানীয়ভাবে বড়খাড়ী বলা হয়ে থাকে। উক্ত এলাকাটি বরেন্দ্র ভূমি এর বৈচিত্রময় বন্ধুর ভূমি ও নৈসর্গিক সৌন্দর্যে পরিপূর্ণ।

যোগাযোগ ব্যবস্থা ও সময়সীমা 
তিলনা ইউনিয়ন হচ্ছে একটি মানসম্মত ইউনিয়ন । এ ইউনিয়নে যোগাযোগের ব্যবস্থা অত্যন্ত সুদুর প্রসারী। সাপাহার হতে ১০ কি.মি. দক্ষিণে  জেলা সদর হতে  প্রায় ৫০ কি.মি. পশ্চিমে এ  ইউনিয়ন অবস্থিত । পাকা রাস্তা সংলগ্ন ইউনিয়ন পরিষদ ক্যাম্পাস।

প্রশাসনিক এলাকা
তিলনা ইউনিয়ন ৯টি ওয়ার্ড, ৩৪  টি মৌজা ও ৩৪ টি গ্রাম নিয়ে গঠিত।

আয়তন ও জনসংখ্যা 
তিলনা ইউনিয়নের আয়তন ৫৮ বর্গ কি.মি.। আয়তনের দিক দিয়ে তিলনা সাপাহার উপজেলার দ্বিতীয় বৃহত্তম ইউনিয়ন।

বাংলাদেশ সরকারের ২০২১ সালের আদমশুমারী অনুসারে তিলনা ইউনিয়নের মোট জনসংখ্যা ২৬৮২৬ জন। ইসলাম ধর্মসলম্বী মোট জনসংখ্যার ৮৮.৭৮%, হিন্দু ৯.৫৪%, খ্রিস্টান ০.২৬% এবং অন্যান্য  ১.৪৪%।

শিক্ষার হার ও শিক্ষা প্রতিষ্ঠান 
ব্রিটিশ আমল থেকেই তিলনা জনপদ শিক্ষাদীক্ষায় যথেষ্ট অগ্রসর ছিলো। এই অঞ্চলের জনগণ ছিলো বিশেষভাবে শিক্ষানুরাগী। তাদেরই উদ্যোগে ১৮৭০ খ্রিস্টাব্দে 'তিলনা প্রাথমিক বিদ্যালয়' প্রতিষ্ঠিত হয়। এটিই ছিল উক্ত এলাকার প্রথম শিক্ষাপ্রতিষ্ঠান। পরবর্তীতে তিলনা ইউনিয়নের বিভিন্ন গ্রামে শিক্ষাপ্রতিষ্ঠান স্থাপিত হতে থাকে এই এলাকার জনসাধারণের স্বতঃস্ফুর্ত সহযোগীতায়। এরই ধারাবাহিকতায় ১৯৪২ খ্রিস্টাব্দে প্রতিষ্ঠিত হয় 'তিলনা উচ্চ বিদ্যালয়' এবং ১৯৬১ খ্রিস্টাব্দে প্রতিষ্ঠিত হয় 'চাঁচাহার ফাযিল (স্নাতক) মাদ্রাসা । এরপর ১৯৯২ খ্রিস্টাব্দে প্রতিষ্ঠিত হয় 'তিলনা ডিগ্রী কলেজ'। বর্তমানে ইউনিয়নে ২২টি প্রাথমিক বিদ্যালয়, পাঁচটি উচ্চবিদ্যালয় , চারটি আলিয়া মাদ্রাসা, বেশ কিছু ক্বওমী মাদ্রাসা ও একটি ডিগ্রী কলেজ রয়েছে।
বর্তমানে ইউনিয়নের সাক্ষরতার হার ৬২%।

উল্লেখযোগ্য শিক্ষাপ্রতিষ্ঠানগুলো হচ্ছে:

প্রাথমিক বিদ্যালয়: 
তিলনা সরকারি প্রাথমিক বিদ্যালয়
তিলনা-2 সরকারি প্রাথমিক বিদ্যালয়
দোয়াশ সরকারি প্রাথমিক বিদ্যালয়
বাদ-দোয়াশ সরকারি প্রাথমিক বিদ্যালয়
চকগোপাল সরকারি প্রাথমিক বিদ্যালয়
চাঁচাহার সরকারি প্রাথমিক বিদ্যালয়
তিলনা চক সরকারি প্রাথমিক বিদ্যালয়
শিহলী-বিদিরপুর সরকারি প্রাথমিক বিদ্যালয়
চন্দুরা-বাবুপুর সরকারি প্রাথমিক বিদ্যালয়
ওড়নপুর সরকারি প্রাথমিক বিদ্যালয়
দেওপাড়া সরকারি প্রাথমিক বিদ্যালয়
বাদ-দমদমা সরকারি প্রাথমিক বিদ্যালয়
অনাথপুর সরকারি প্রাথমিক বিদ্যালয়

উচ্চবিদ্যালয়:
তিলনা বহুমুখী উচ্চ বিদ্যালয়
তিলনা বালিকা উচ্চ বিদ্যালয়
ওড়নপুর উচ্চ বিদ্যালয়
চকগোপাল উচ্চ বিদ্যালয়
ডাঙ্গাপাড়া উচ্চ বিদ্যালয়

মাদ্রাসা:
চাঁচাহার ফাযিল (স্নাতক) মাদ্রাসা
বেহেতইড় দাখিল মাদ্রাসা
জামালপুর দাখিল মাদ্রাসা
বাদ-দোয়াশ দাখিল মাদ্রাসা

কলেজ:
তিলনা ডিগ্রি কলেজ

দর্শনীয় স্থান

উল্লেখযোগ্য ব্যক্তি

জনপ্রতিনিধি 
বর্তমান চেয়ারম্যান- মোঃ মোসলেম উদ্দীন

আরও দেখুন 

 রাজশাহী বিভাগ
 নওগাঁ জেলা

তথ্যসূত্র 

সাপাহার উপজেলার ইউনিয়ন
সাইয়েদা আয়েশা মসজিদ

সাইয়েদা আয়েশা মসজিদ মিশরের কায়রোতে একটি মসজিদ যেটিতে জাফর আল-সাদিকের কন্যা এবং মুসা আল-কাদিমের বোন সাইয়িদা আয়েশার সমাধি রয়েছে।

ইতিহাস
সাইয়েদা আয়েশার সমাধিটি চৌদ্দ শতাব্দীর  ছিল কারণ একটি সাধারণ সামাধি ছিল একটি বর্গক্ষেত্র বিশিষ্ট একটি গম্বুজ দ্বারা মুকারনার দুটি সারি ভিত্তিতে একটি গম্বুজ দ্বারা। আইয়ুবিদ যুগে, গম্বুজটির পাশেই একটি স্কুল প্রতিষ্ঠিত হয়েছিল। সালাহ আল-দীন আল-আইয়ুবী ক্রুসেডারদের অবরোধের সময় মিশরের চারটি ইসলামী রাজধানী ফুস্তাত, আল-আসকার, কাতাইম এবং কায়রোকে একটি প্রাচীর দিয়ে ঘেরাও করলে প্রাচীরটি গম্বুজটি বৃহত আকারের কবরস্থান এলাকা থেকে পৃথক করেছিল। এভাবে সালাহ আল-দ্বীন দেয়ালে একটি ফটক স্থাপন করেছিলেন এবং এটিকে আয়েশার প্রবেশদ্বার বলেছিলেন। আজ এই ফটকটি বাব আল-কারাফা নামে পরিচিত। আমির আবদুল রহমান কাটাখাদের শাসনামলে অষ্টাদশ শতাব্দীতে পুরানো ভবনটি ভেঙে পুনঃনির্মাণ করা হয়েছিল। মসজিদটি আজ সায়েইদা আয়েশা রাস্তার শুরুতে মুকাত্তম সিটিতে অবস্থিত। বর্তমান ভবনটি একটি বর্গাকার আকৃতির কাঠামো যা হলওয়ে নিকটে অবস্থিত।

আরও দেখুন
 মিশরের মসজিদের তালিকা
 ইসলাম
 মসজিদ
 নামাজ

তথ্যসূত্র

মিশরের মসজিদ
আফ্রিকার মসজিদ
ইসলামি স্থাপত্য
১৪শ শতাব্দীর মসজিদ
গম্বুজসহ মসজিদ
কায়রোর মসজিদ
১৪শ শতাব্দীতে মিশরে প্রতিষ্ঠিত
১৪শ শতাব্দীর আফ্রিকার মসজিদ